b'\n_START_ARTICLE_\nHistoria Ecclesiastica Gentis Anglorum\n_START_PARAGRAPH_\nHistoria ecclesiastica gentis Anglorum (slovensko Cerkvena zgodovina angle\xc5\xa1kega ljudstva) je latinsko besedilo, ki ga je v prvi polovici 8. stoletja napisal anglosa\xc5\xa1ki redovnik Beda \xc4\x8castitljivi._NEWLINE_V besedilu je opisana zgodovina kr\xc5\xa1\xc4\x8danske cerkve v dotakratni Angliji oziroma splo\xc5\xa1na zgodovina Anglije od Julija Cezarja do Bedovega \xc4\x8dasa. \xc4\x8cetudi besedilo obravnava predvsen verska vpra\xc5\xa1anja oziroma spor med kr\xc5\xa1\xc4\x8danstvom v standardni obliki, ki ga je predpisovala rimskokatoli\xc5\xa1ka cerkev, in tako imenovanim keltskim kr\xc5\xa1\xc4\x8danstvom, je eno od najpomembnej\xc5\xa1ih zgodovinskih virov za anglosa\xc5\xa1ko zgodovino oziroma zgodovino zahodne Evrope v zgodnjem srednjem veku. Ve\xc4\x8dina zgodovinarjev meni, da je bila Historia dokon\xc4\x8dana leta 731, ko je imel Beda 59 let.'